Diari Oficial de la Generalitat Valenciana


Sumari del DOGV 8745, del 21-02-2020 (2020/734)

Notificació de la sentència dictada en el procediment ordinari número 74/2019.
------------------------------------------------------------------------------

### Dades del document

Número de DOGV
:   8745

Data del DOGV
:   21-02-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/734


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació de la sentència dictada en el procediment ordinari número 74/2019. [2020/734]  
Procediment: procediment ordinari [ORD] - 74/2019 € M   
Demandants: Emmy Pfeiffer, Elke Trettin i Jurgen Pfeiffer.  
Procurador: Esteban Giner Molto.  
Demandats: Roland Cameron Turnbull i Dellen Turnbull.  
  
Jo, el lletrat de l'Administració de justícia, Alejandro Martínez García, faig constar que, en aquest procediment de procediment ordinari [ORD] - núm. 74/2019, seguit a instàncies d'Emmy Pfeiffer, Elke Trettin i Jurgen Pfeiffer, contra Roland Cameron Turnbull i Dellen Turnbull, s'ha dictat la Sentència número 194/2019, de 30.09.2019, que té la part dispositiva com segueix:  
  
Dispositiva  
Estime íntegrament la demanda interposada per la senyora Emmy Pfeiffer (de soltera, Schindler), la senyora Elke Trettin (de soltera, Pfeiffer) i el senyor Jurgen Pfeiffer, contra el senyor Roland Cameron Turnbull i Dellen Turnbull, i declare que els demandants han adquirit per usucapió el ple domini de la finca (inscrita a nom dels demandats) 15.723 del Registre de la Propietat de Calp, per la qual cosa passen a ser titulars d'aquesta per meitats indivises, en els termes indicats en el fonament primer d'aquesta resolució.  
Una vegada siga ferma aquesta resolució, els actors expediran un manament al Registre de la Propietat de Calp per a la pràctica de l'assentament corresponent (només anotació preventiva mentre no transcórrega el termini indicat en la Llei d'enjudiciament per a exercitar l'acció de rescissió).  
S'imposen, així mateix, als senyors Turnbull les costes causades en aquest procediment.  
Atés que la part demandada s'ha declarat en rebel·lia, aquesta sentència se li notificarà personalment, però si es troba en parador ignorat, com és el cas, la notificació es farà amb la publicació d'un extracte de la sentència per mitjà d'edicte en el DOGV o en el BOE, a elecció de l'actora (article 497 Lec).  
  
Publicació. La sentència anterior ha sigut publicada el dia de hui, de la qual cosa, jo, el lletrat de l'Administració de justícia, en done fe.-  
D'acord amb la Instrucció 6/12, de la Secretaria General de l'Administració de Justícia, queden les actuacions en l'oficina judicial a la disposició dels interessats.  
El termini per a recórrer contra la resolució dictada en actuacions és de 20 dies, a comptar de l'endemà de la notificació, per a la qual cosa l'interessat ha de depositar la quantitat de 50 euros en el compte de depòsits i consignacions d'aquest jutjat, excepte en el supòsit en què l'interessat tinga reconegut el dret d'assistència jurídica gratuïta.  
Les dades personals que es posen a la disposició de les parts han de ser tractades amb confidencialitat i per a les finalitats de l'Administració de justícia en els termes previstos en la Llei orgànica de protecció de dades.  
I, atés que es desconeix el parador de Roland Cameron Turnbull i Dellen Turnbull, expedisc aquest edicte a fi que els valga de notificació en deguda forma.  
  
Dénia, 5 de desembre de 2019.- Lletrat de l'Administració de justícia: Alejandro Martínez García.